( 4 พ.ย.48 ) พลตำรวจโท ถาวร จันทร์ยิ้ม ผู้บัญชาการตำรวจสันติบาล กล่าวถึง กรณีที่หนังสือพิมพ์วอชิงตันโพสต์ รายงานว่า ซีไอเอ มีคุกลับสำหรับกักขัง ผู้ต้องสงสัยอัลกออิดะห์ในยุโรปตะวันออก รวมทั้งในประเทศไทย ว่า ไม่มีมูลความจริงเป็นการสร้างความเสียหายต่อบ้านเมือง และต้องการทำลายเศรษฐกิจของประเทศไทย จึงอยากเรียกร้องให้สื่อมวลชนของไทยอย่าไปขยายความในสิ่งที่เป็นไปไม่ได้  ผู้บัญชาการตำรวจสันติบาล กล่าวต่อว่า การเสนอข่าวของหนังสือพิมพ์ฉบับดังกล่าวจะมีมูลหรือไม่นั้น จำเป็นต้องหาข้อพิสูจน์มาแสดงให้เห็นจริงไม่ใช่เรื่องที่จะต้องไปตื่นตระหนกตาม
พลตำรวจโท ถาวร จันทร์ยิ้ม ผู้บัญชาการตำรวจสันติบาล